L 290/572
RO
Jurnalul Oficial al Uniunii Europene
10.11.2022
4.5.3.
Sistemul de înregistrare sau de prelucrare a datelor trebuie să permită înregistrarea timpului cu o rezoluție de ± 15 secunde.
4.6.
Ventilatoare Ventilatoarele trebuie să îndeplinească cerințele definite la punctele 4.6.1. și 4.6.2. din prezenta anexă.
4.6.1.
Utilizând unul sau mai multe ventilatoare sau suflante în timp ce ușa (ușile) camerei etanșe destinate măsurării emisiilor prin evaporare (SHED) se află în poziție deschisă, se poate reduce concentrația de hidrocarburi din interiorul camerei la nivelul concentrației ambiante a hidrocarburilor.
4.6.2.
Camera trebuie să fie echipată cu unul sau mai multe ventilatoare sau suflante având un debit cuprins între 0,1 și 0,5 m3/s pentru a asigura o amestecare completă a atmosferei din incintă.
În timpul măsurătorilor, trebuie să fie posibilă obținerea unei temperaturi și a unei concentrații de hidrocarburi uniforme în cameră.
Vehiculul aflat în incintă nu trebuie supus unui curent direct de aer provenit de la ventilatoare sau de la suflante.
4.7.
Gazele de etalonare Gazele trebuie să îndeplinească cerințele definite la punctele 4.7.1. și 4.7.2. din prezenta anexă.
4.7.1.
Următoarele gaze pure trebuie să fie disponibile pentru etalonare și funcționare: aer sintetic purificat: (puritate < 1 ppm C1 echivalent, ≤1 ppm CO, ≤ 400 ppm CO2, ≤ 0,1 ppm NO); concentrație de oxigen cuprinsă între 18 % și 21 %, în procente de volum, gaz de alimentare pentru analizorul de hidrocarburi: (40 ± 2 % hidrogen și bilanț heliu cu mai puțin de 1 ppm C1 echivalent hidrocarburi, mai puțin de 400 ppm CO2), propan (C3H8):
cu 99,5 % puritate minimă,
butan (C4H10):
puritate minimă 98 %.
azot (N2):
puritate minimă 98 %.
4.7.2.
Gazele de etalonare și de calibrare trebuie să fie disponibile și să conțină amestecuri de propan (C3H8) și aer sintetic purificat.
Concentrațiile reale ale unui gaz de etalonare trebuie să fie egale cu valorile stabilite, fiind admisă o abatere de ± 2 %.
Precizia gazelor diluate obținute prin utilizarea unui amestecător-dozator de gaze trebuie să fie de ± 2 % din valoarea nominală.
Concentrațiile specificate la punctele 4.2.3. și 4.3.3. din prezenta anexă se pot obține, de asemenea, prin utilizarea unui separator de gaze cu aer sintetic ca gaz de diluare.
4.8.
Cântarul pentru canistra de carbon activ folosit la măsurarea degajării la pierderea de vapori prin depre­ surizare Cântarul pentru canistra de carbon activ trebuie să aibă o acuratețe de ± 0,02 g.
4.9.
Încălzirea rezervorului de combustibil (se aplică doar în cazul opțiunii de umplere cu benzină a canistrei de carbon activ)
4.9.1.
Combustibilul conținut în rezervor (rezervoare) trebuie încălzit la o sursă de căldură cu putere de încălzire reglabilă; în acest scop poate fi utilizată, de exemplu, o rezistență electrică de 2 000 W.
Sistemul de încălzire trebuie să transmită căldura în mod omogen către pereții rezervorului, sub nivelul combustibilului, astfel încât să nu provoace supraîncălzirea la nivel local a combustibilului.
Aburii din rezervor situați deasupra combustibilului nu trebuie să fie expuși la căldură.
4.9.2.
Dispozitivul de încălzire a rezervorului trebuie să permită o încălzire omogenă a combustibilului din rezervor, pentru a-i ridica temperatura cu 14 °C în 60 de minute, pornind de la 16 °C, senzorul de temperatură fiind plasat după cum se indică la punctul 4.9.3 din prezenta anexă.
Sistemul de încălzire trebuie să permită controlul temperaturii combustibilului cu o abatere de cel mult ± 1,5 °C față de tempe­ ratura dorită, în timpul fazei de încălzire a rezervorului.
4.9.3.
Rezervorul de combustibil al vehiculului trebuie să fie echipat cu un senzor de temperatură care permite măsurarea temperaturii în punctul central al volumului de combustibil conținut în rezervor, atunci când acesta este umplut la 40 % din capacitate; montarea senzorului nu trebuie să cauzeze apariția scurgerilor din rezervor.
5.
Procedura de îmbătrânire pe stand a canistrei de carbon activ și determinarea PF
5.1.
Încercarea de îmbătrânire a canistrei de carbon activ pe stand Înainte de efectuarea stabilizării la cald și a secvențelor de pierderi diurne, canistra de carbon activ trebuie să fie îmbătrânită în conformitate cu procedura descrisă în figura C3/1.